**Ügymenetleírás zenés, táncos rendezvénytartási engedélyezési eljáráshoz**

Vonatkozó jogszabály:

Zenés, táncos rendezvények működésének biztonságosabbá tételéről szóló 23/2011. (III. 8.) Kormányrendelet

A jogszabály hatálya kiterjed:

olyan **alkalmi** vagy **rendszeres** zenés, táncos rendezvényekre, amelyet

* egyidejűleg 300 személynél nagyobb befogadóképességű helyiség, vagy
* szabadtéri rendezvény esetében a rendezvény időtartama alatt várhatóan lesz olyan időpont, amelyen a résztvevők létszáma az 1000 főt meghaladja.

Zenés, táncos rendezvény: rendszeresen vagy meghatározott alkalomból, illetve időpontban tartott, **nyilvános, nem zártkörű**, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni.

Rendszeres rendezvény: adott helyszínen hetente több alkalommal, heti vagy havi gyakorisággal megtartott rendezvény.

Alkalmi rendezvény: adott helyszínen egy alkalommal legfeljebb tíz egymást követő napon megtartott rendezvény.

Zenés, vagy táncos rendezvény csak rendezvénytartási engedély birtokában tartható.

**Kérelem**

Az eljárás kérelemre indul.

Az engedély iránti kérelmet

* a zenés, táncos rendezvénynek helyt adó építmény üzemeltetője,
* szabadtéri rendezvény esetében a rendezvény szervezője nyújthatja be.

Az elektronikus ügyintézés és bizalmi szolgáltatások általános szabályairól szóló 2015. évi CCXXII. törvény alapján gazdasági társaságok, egyéni vállalkozók az ügyfél jogi képviselője elektronikus ügyintézésre köteles.

A kérelem a <https://ohp-20.asp.lgov.hu/nyitolap> - bejelentkezés után Hévíz település kiválasztásával – tudja ügyeit intézni, Intézze ügyeit elektronikusan! szövegre kattintással.

Az „ÜGYINDÍTÁS” ikonra kattintva, az „ELJÁRÁS MÓDJA” értelemszerű megjelölésével, az „ÁGAZAT” legördülő lehetőségei közül kiválasztja az Ipar-kereskedelem megnevezésűt, majd az „ÜGYTÍPUS”: rendezvény kiválasztását követően a „LEKÉRDEZÉS” gombra kattintást követően a RENDEZVÉNYTARTÁSI ENGEDÉLY MEGADÁSA IRÁNTI KÉRELEM kiválasztásával online kitöltés gombra kattintva tudja megkezdeni az űrlap kitöltését.

Az engedély iránti kérelemhez a kérelmezőnek meg kell adnia, illetve csatolnia kell

* a zenés, táncos rendezvénynek helyt adó építmény, terület azonosításához szükséges, továbbá alapterületére, befogadóképességre vonatkozó adatokat
* a kérelmező nevét, valamint székhelyét, cégjegyzékszámát, az egyéni vállalkozói nyilvántartási számát
* a zenés, táncos rendezvény megnevezését
* a zenés, táncos rendezvényhez kapcsolódó szolgáltatások megnevezését
* a zenés, táncos rendezvény gyakoriságáról, megtartásának napjairól, kezdésének és befejezésének időpontjáról szóló nyilatkozatot
* biztonsági tervet
* amennyiben ezt külön jogszabály kötelezővé teszi, a tűzvédelmi szabályzatot

**Engedélyezési eljárás:**

Eljárási határidő: 20 nap, melybe nem tartozik bele az eljárás felfüggesztésének, szünetelésének és az ügyfél mulasztásának vagy késedelmének időtartama.

1. Ha a kérelem hiányosan került benyújtásra, az ügyintéző a pótolandó dokumentum megjelölésével, határidő kitűzésével hiánypótlásra szólítja fel az ügyfelet 8 napon belül.
2. Az ügyintéző helyszíni szemlét tűz ki, melyről értesítést kap:

* kérelmező
* Országos Mentőszolgálat
* Keszthelyi Katasztrófavédelmi Kirendeltség
* Zala Vármegyei Kormányhivatal Keszthelyi Járási Hivatal Építésügyi, Hatósági, Gyámügyi és Igazságügyi Osztály (kivéve, ha az építmény ugyanerre a rendeltetésre 6 hónapon belül használatbavételi engedéllyel rendelkezik).
* Zala Vármegyei Kormányhivatal Keszthelyi Járási Hivatal Népegészségügyi Osztály
* Keszthelyi Rendőrkapitányság

1. Az ügyintéző az engedély megadásával egyidejűleg a zenés, táncos rendezvény nyilvántartásba veszi, és igazolást állít ki. A nyilvántartást az interneten közzéteszi.

Az engedélyt vagy a kérelem elutasításáról szóló határozatot az ügyintéző közli:

* a kérelmezővel,
* az eljárásban közreműködött szakhatóságokkal,
* Zala Vármegyei Kormányhivatal Műszaki Engedélyezési és Fogyasztóvédelmi Főosztály Fogyasztóvédelmi Osztály

**Az üzemeltető, illetve a szervező kötelezettsége:**

* A szervező köteles folyamatosan nyomon követni, hogy nem várható-e a rendezvény biztonságát veszélyeztető időjárás, valamint felel a biztonsági tervben és a vonatkozó tűzvédelmi előírásokban meghatározott rendelkezések megtartásáért, ha az időjárás a rendezvény biztonságát veszélyezteti, szükséges esetben gondoskodik a rendezvény felfüggesztéséről.
* A zenés, táncos rendezvény gyakoriságáról, megtartásának napjairól, kezdésének és befejezésének időpontjáról szóló nyilatkozatnak, a biztonsági tervnek és a tűzriadó tervnek a zenés, táncos rendezvény helyszínén a vendégek számára látható, hozzáférhető helyen történő elhelyezéséért, valamint az elektronikus tájékoztatásra szolgáló honlapján való közzétételéért az üzemeletető felel.
* A zenés, táncos rendezvény szervezője gondoskodik elsősegély nyújtására képzett személyzet helyszíni jelenlétéről.

**Az ellenőrzést végző hatóság az alábbi jogsértések esetén köteles a zenés, táncos rendezvény folytatását a helyszínen felfüggeszteni:**

* az engedély iránti kérelemben meghatározott befogadóképességének nyilvánvalóan jelentős túllépése,
* a biztonsági tervben meghatározott számú biztonsági személyzet hiánya,
* az engedély hiánya,
* a zenés, táncos rendezvény folytatása az élet- vagy testi épség veszélyeztetésével jár,
* a zenés, táncos rendezvény folytatása a közbiztonságot vagy a közrendet közvetlenül és súlyosan veszélyezteti.

Az engedély jogosultja a kérelem adataiban bekövetkezett változásokat haladéktalanul köteles bejelenteni.

A tevékenység megszüntetését az igazolás leadásával egyidejűleg haladéktalanul be kell jelenteni.

Kérdés esetén kollégánk a Hévízi Polgármesteri Hivatal elérhetőségén (8380 Hévíz, Kossuth Lajos utca 1., telefonszám: 83/500-818) szívesen segítenek.

Hévízi Polgármesteri Hivatal